ОТЧЕТ

ЗА ДЕЙНОСТТА НА НЧ "ХРИСТО БОТЕВ-1928", С.ОБРЕТЕНИК

ПРЕЗ 2021 ГОДИНА

 Народно читалище „ Христо Ботев-1928” е мястото, където широк кръг деца и възрастни от дълги години изучават културно-историческото наследство на родния край.

 Читалищната библиотека винаги е била средище на духовност за всички жители и гости на село Обретеник. Тази си мисия тя осъществява чрез провеждане на срещи, разговори, утра, изложби и викторини.

 Пандемията от Ковид-19 преобрази читалищните дейности, като много от тях бяха сведени до минимум, като посещения и услуги в библиотеката, заемането на книги, провеждането на учебни часове , детски утра, викторини, срещи, разговори с творци, срещи на самодейни състави и др. По-голяма част от заложените мероприятия в културния календар се осъществяваха чрез интернет и изготвяне на табла, витрини, свързани с традиционни празници, бележити дати и годишнини на писатели и дейци. През времето, когато библиотеката не беше отворена за читатели, се извършваше пречистване и пренареждане на библиотечния фонд.

Читалищната библиотеката разполага с 12816 бр. библиотечни единици, които задоволяват населението във всяко жанрово отношение. През отчетния период в библиотека са постъпили общо 113 бр. книги, като от тях 42 броя са дарени от Светла Игнатова, Силвия Минчева, Тодор Билчев и Джунейт Даудов, Иванка Билчева и Цветомир Тодоров; 71 бр. книги се закупиха чрез спечелен проект от МК по програма – „Българските библиотеки – съвременни центрове за четене и информираност”-2021г., на стойност -1168,82 лв.

 Периодичните издания, които сме абонирали през 2021г. са:

 „Всичко за семейството”, „Хоби фермер”, в-к „ Клуб 100“ и

„ Вестник за градината”.

Броят на читателите за 2021г. е 127, разпределен така:

* читатели по възраст:
* до 14 години – 76
* над 14 години – 51

 Посещенията през годината са 1285, а заетите библиотечни единици – 3748 на брой. Редовни читатели са: Янка Стефанова, , Хиранур Челик, Елка Георгиева, Христо Драганов, Иванка Билчева, Еленка Стаматова, Борислава Веселинова, Анжелина Драганова, Виолета Дамянова, Анжелина Петрова, Силвия Минчева, Цветомир Тодоров, Марийка Петрова, Милка Игнатова, Иван Христов, Венетка Кирилова, Силвия Стефанова, Иван Пейков, Янка Кирилова, Веселина Страхилова, Джанер Айгюнеров, учениците и учителите от ОУ "П.Р.Славейков", ученици от горен курс и студенти.

 В условия на пандемия, като се спазват всички противоепидемични мерки, на всички наши читатели и външни потребители продължаваме да предлагаме различни услуги, като: заемане на книги и периодични издания за дома, използване на справочна литература в читалня, копирни и компютърни услуги, скенер, достъп до интернет, съдействие при търсене на информация от различен тип, помощ при изготвяне и попълване на документи.

 Историческата музейна сбирка и картинната галерия са неразделна част от читалището, където редовно се провеждат възпоменателни тържества, беседи, учебни часове за затвърждаване на учебния материал, но в условия на пандемия , те бяха временно затворени за посетители.

Въпреки епидемичната обстановка своята събирателна дейност продължава и "Клубът на крайеведа", който сближава жителите на селото и укрепва националната им гордост, като издирва не само предмети на бита от минало време, но и песни и обичаи от местния фолклор.

 През последната година фондът на музейната сбирка е обогатен с носии и предмети на бита, дарени от Пенка Кръстева, Данка Серафимова, Еленка Сандева и др.

 През изминалата година художествената самодейност беше почти в застой, с ималки изключения, преди и след ограниченията, поради Ковид 19. Самодейните състави към НЧ"Христо Ботев-1928 ", които към днешно време са преустановили своята дейност са 6 на брой. Те са:

* + Самодеен театрален колектив
	+ Женска певческа група за автентичен фолклор
	+ Група за обичаи
	+ Детска фолклорна група
	+ Група за художествено слово
	+ Клуб на крайеведа

 Изявите на самодейните съставите през 2021 г. са :

 1. Местни: - Лазаруване по домовете,Посрещане на Баба Марта, З-ти март, 24 май, 1- ви юни, изготвяне на кулинарни изложби и витрини с определена насоченост.

 Както всяка година, така и тази на 1 Март посрещнахме Баба Марта, заедно с децата от ДГ „Бодра смяна”с много песни, танци и стихотворения, където тя раздаде сладки изкушения и закичи с мартенички малки и големи, изработени от самодейки към читалището.

 Националният празник на България – 3-ти март, се отбеляза с изготвяне на витрина, рецитал и полагане на венци пред паметника-костница на загиналите руски войници по време на Освободителната руско-турска война, пред паметника, в чест на освобождението на с. Обретеник от османско робство и паметната плоча на загиналите през войните, посещение в Музейната сбирка на гости, деца и самодейци от селото.

 По случай 24 май , изготвихме витрина.

 Деня на детето – 1 –ви юни, отпразнувахме заедно с децата от ДГ с подаръци, песни, танци и игри.

 С голям интерес бе посрещната и кулинарната изложба „ Ястия на обретенченката”, на която самодейки към читалището представиха традиционни ястия, плетени дантели и везани възглавници.

 През изминалата година проведохме онлайн и следните културни прояви:

* Маратон на четенето, посветен на „Седмица на детската книга”.
* „ Пъстър Великден „ – боядисване на яйца, изложба във фоайето на козунаци и характерни ястия за празника. Представихме постановка на комедията „Вражалец”, от архива на читалището.
* Рецитал, посветен на 1-ви юни, в изпълнение на Силвия Минчева,Станислава Стефанова– редовни читатели.
* По случай 2-ри юни – „Деня на Ботев и загиналите за освобождението на България”- приветствие и рецитал

„ Ботев е жив”.

За Коледа подредихме трапезата и поздравихме жителите на селото с коледни песни.

 Редовно във фоайето на читалището пресъздавахме картини от годишните сезони и празници, а по повод бележити дати бяха изработвани табла и витрини.

 През летния сезон извършихме следните дейности по поддръжка на материалната база и облагородяването на площите пред читалището.

* Лакиране на част от материалната база.
* Лакиране на битови предмети от Музейната сбирка.
* Измазване на вьншната ограда на читалището.
* Боядисване на входните врати на читалището и на прозорци.
* Оформяне цветни кътове на централния площад пред читалището. Почистване и боядисване на бордюри.

 В трудната обстановка през последната години, в която сме принудени да работим, всички ние- читалищните работници и дейци, показахме, че духовната култура и изкуство, на които сме пазители, няма да остане в историята. Всички тези прояви на дейности през изминалия отчетен период, категорично доказват съществуването на институцията, наречена „Читалище” и способността на нейните служители, самодейци и членове да я съхранят.

 Председател на ЧН: Еленка Стаматова